Seega, kui energiad on tasakaalust väljas, siis me haigestume. Kehas avalduvad erinevad sümptoomid. Tiibeti meditsiinis ei kasutata energiate kontrollimiseks ühtegi instrumenti. Kasutatakse vaatlust. Visuaalsel läbivaatlusel vaadeldakse keelt ja uriini. Uriini vaatlus on üks olulisemaid tiibeti diagnostilisi meetodeid. Seejärel vesteldakse patsiendiga ja võetakse anamnees. Samuti katsutakse patsiendi pulssi. Tiibeti meditsiinis on  pulsi analüüs samuti väga tähtis diagnostiline meetod. Kuue sõrme alt tajub arst 12 pulssi, kahtteist organit kehas. Nii ayurvedas kui hiina meditsiinis ja isegi Lääne meditsiinis kasutatakse erinevaid pulsi lugemise süsteeme, tiibeti meditsiinis on aga see diagnostiline meetod äärmiselt peenelt välja arendatud ja usaldusväärne.